Diari Oficial de la Generalitat Valenciana


Sumari del DOGV 3347, del 08-10-1998 (1998/8532)

DECRET 157/1998, de 29 de setembre, del Govern Valencià, pel qual es regulen els premis, distincions i condecoracions que concedisca la Generalitat Valenciana als membres dels cossos de la Policia Local de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1998/09/29/157/dof/vci/html**

### Dades del document

Número de DOGV
:   3347

Data del DOGV
:   08-10-1998

Secció del DOGV
:   I. DISPOSICIONS GENERALS

Número del document
:   1998/8532


Data del document
:   29-09-1998

Organisme emissor
:   Conselleria de Presidència

Tipus de document
:   Decret

Anàlisi jurídica

DECRET 157/1998, de 29 de setembre, del Govern Valencià, pel qual es regulen els premis, distincions i condecoracions que concedisca la Generalitat Valenciana als membres dels cossos de la Policia Local de la Comunitat Valenciana. [1998/X8532]
  
Entre les competències que, en matèria de coordinació i homologació de les policies locals de la Comunitat Valenciana, posseeix la Generalitat Valenciana es troba, en l'article 27 de la Llei 2/1990, de 4 d'abril, de Coordinació de Policies Locals de la Comunitat Valenciana, la facultat de poder establir i concedir els premis, distincions i condecoracions als membres dels cossos de les Policies Locals que es distingisquen notòriament en el compliment de les seues funcions.
  
Amb aquest reconeixement públic es vol contribuir a dignificar les policies locals, la projecció pública de les quals resulta indiscutible, atesa la missió que tenen encomanada de garantir el respecte dels drets i llibertats de tots els ciutadans.
  
Per tant, i previ informe de la Comissió de Coordinació de Policies Locals de la Comunitat Valenciana, a proposta del conseller de Presidència, conforme amb el Consell Jurídic Consultiu, i prèvia deliberació del Govern Valencià, en la reunió del dia 29 de setembre de 1998,
  
DECRETE
  
Article 1. Creació
  
1. A fi de reconèixer i premiar públicament l'actuació dels policies locals de la Comunitat Valenciana, i la del personal que amb la denominació d'auxiliars, agents, guàrdies, vigilants o anàlegs exercisquen les comeses de la Policia Local als municipis on no existisca, així com a aquelles persones o entitats la conducta i actuació de les quals els n'haja fet mereixedores, es creen els següents premis, distincions i condecoracions:
  
A) Placa Col·lectiva al Mèrit Policial de la Generalitat Valenciana.
  
B) Placa Individual al Mèrit Policial de la Generalitat Valenciana.
  
C) Medalla Individual al Mèrit Policial de la Generalitat Valenciana.
  
D) Medalla Col·lectiva al Mèrit Policial de la Generalitat Valenciana.
  
E) Mencions públiques i felicitacions de la Generalitat Valenciana.
  
Els escuts, plaques o medalles podran ser amb distintiu blanc o distintiu blau, en atenció a les circumstàncies concurrents.
  
2. Els premis, distincions i condecoracions, a què fa referència aquesta norma, s'atorguen per fets excepcionals o de particular rellevància, i són de caràcter vitalici, sense que comporten cap pensió o cap econòmica per part de la Generalitat Valenciana.
  
3. El procediment per a la concessió i lliurament dels premis, distincions i condecoracions serà l'establit en l'annex de la present norma.
  
Article 2. Placa Col·lectiva al Mèrit Policial
  
La Placa Col·lectiva al Mèrit Policial de la Generalitat Valenciana s'atorgarà pel conseller de Presidència, prèvia la incoació de l'oportú expedient, de la qual s'informarà a la Comissió de Coordinació de Policies Locals de la Comunitat Valenciana, per a reconèixer la meritòria labor col·lectiva d'un cos de Policia Local, durant un període de temps prolongat, que redunde en benefici i prestigi tant de les policies locals, en general, com de les missions que tenen encomanades.
  
Article 3. Placa Individual al Mèrit Policial
  
La Placa Individual al Mèrit Policial de la Generalitat Valenciana s'atorgarà pel conseller de Presidència, prèvia incoació de l'oportú expedient, de la qual s'informarà a la Comissió de Coordinació de Policies Locals de la Comunitat Valenciana, als membres de les policies locals, individual o col·lectivament, en atenció a actes excepcionals en què hagen participat en defensa i protecció dels interessos que tenen encomanats, i dels quals, actuant de forma que no menyscapte la dignitat de tercers ni de forma imprudent o accidental, es derive greu risc per a la seua persona, amb independència del resultat produït, sempre que superen l'estricte compliment de les obligacions i deures reglamentaris.
  
Excepcionalment podrà concedir-se a persones alienes als cossos de Policia Local, quan realitzen actuacions de col·laboració, investigació, promoció i estudi, i prestigi de la funció policial, que redunde de forma positiva en la dignificació tant de dita funció com dels propis cossos policials en general.
  
Article 4. Medalla Individual al Mèrit Policial
  
La Medalla Individual al Mèrit Policial de la Generalitat Valenciana, es concedirà pel conseller de Presidència, prèvia incoació de l'oportú expedient, de la qual s'informarà a la Comissió de Coordinació de Policies Locals de la Comunitat Valenciana, per a reconèixer als membres dels Cossos de Policia Local, qualsevol que siga la seua categoria, la labor prolongada en el temps, en vista a la dignificació, prestigi i reconeixement públic de les policies locals, així com la seua missió de defensa, promoció i protecció dels drets i llibertats públiques.
  
Article 5. Medalla Col·lectiva al Mèrit Policial
  
La Medalla Col·lectiva al Mèrit Policial de la Generalitat Valenciana, s'atorgarà pel conseller de Presidència, prèvia incoació de l'oportú expedient, de la qual s'informarà a la Comissió de Coordinació de Policies Locals de la Comunitat Valenciana, per a reconèixer la meritòria labor col·lectiva d'un cos de Policia Local, per la seua labor prolongada en el temps, en vista a la dignificació i reconeixement públic de les policies locals, així com la seua missió de defensa, promoció i protecció dels drets i llibertats públiques.
  
Les medalles col·lectives al Mèrit Policial implicaran la concessió d'un escut de distinció als components de la Unitat en la data de la concessió.
  
Article 6. Felicitacions i mencions públiques
  
Les felicitacions i mencions públiques es concediran pel director general competent en matèria de policies locals, prèvia la incoació de l'oportú expedient, a aquells membres dels cossos de Policia Local que es destaquen en l'estudi, promoció i dignificació, tant de la funció policial com dels cossos de Policia Local.
  
Article 7. Publicació
  
La concessió de qualssevol premis, plaques o medalles, a més a més de la seua publicació en el DOGV, diplomes, certificats i distincions, facultaran al seu titular a portar sobre el seu uniforme reglamentari, o en la roba de paisà, les insígnies que es determinaran reglamentàriament.
  
Les felicitacions i mencions es publicaran en el DOGV i se n'expedirà l'oportú certificat.
  
De tots els anteriors premis, distincions i condecoracions es donarà trasllat a la corporació corresponent, als efectes del seu coneixement i inclusió en l'expedient personal.
  
Tots els premis, distincions i condecoracions s'inscriuran en el Registre de Policies Locals de la Comunitat Valenciana, als efectes de ser tinguts en compte com a mèrit pels interessats.
  
DISPOSICIONS FINALS
  
Primera
  
S'autoritza el conseller de Presidència per a dictar totes les disposicions que siguen necessàries que per al desplegament del present decret, i, en especial, per a la determinació de les característiques dels premis, distincions i condecoracions que es regulen en aquest.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 29 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,
  
JOSÉ JOAQUÍN RIPOLL SERRANO
  
Annex
  
Procediment per a la concessió dels premis, distincions i condecoracions als membres dels cossos de les policies locals, així com a tercers, que es distingisquen notòriament en el compliment de les seues funcions relacionats amb la defensa i protecció de drets i llibertats pels policies locals.
  
Primera
  
Podran proposar candidats als premis, plaques i condecoracions, a què es refereix el present decret, les corporacions locals de la Comunitat Valenciana a les quals pertanga el candidat, a iniciativa pròpia o d'una altra institució pública que desplegue la seua activitat en l'àmbit territorial de la Comunitat Valenciana.
  
Segona
  
La proposta es realitzarà per escrit, acompanyades del currículum de la persona o persones, o cos de policia nominats, especificant les raons per les quals se'l considera mereixedor del premi proposat, com també un certificat de l'acord adoptat per la institució o entitat que el proposa.
  
En el supòsit que el proposat siga membre d'algun cos de Policia Local de la Comunitat Valenciana, s'acompanyarà, igualment, l'informe del cap de Cos a què pertanga, o, si fa el cas, del regidor de Policia, o de l'alcalde que es tracte.
  
Tercera
  
Rebuda la proposta amb els informes preceptius, l'IVASP elaborarà un expedient en què es comprovaran i avaluaran els mèrits aportats, i es confeccionarà una proposta de resolució, de la que s'adonarà a la Comissió de Coordinació de Policies locals de la Comunitat Valenciana, que serà elevada el conseller de Presidència, o al director general competent, si fa el cas, als efectes de resoldre allò pertinent.
  
En tot cas, l'IVASP podran sol·licitar aclariments o l'aportació de quants documents i dades considere precisos, als efectes d'elevar l'anterior proposta de resolució.
  
Quarta


Còpia Permalink ELI